ร้านนี้อยู่แถวบ้านเลย แต่ไม่เคยลองกินหม้อไฟสักที วันนี้ได้ฤกษ์ชวนน้องชายไปจัดสักหน่อย ถ้าสั่งเป็นหม้อไฟเค้าจะมีหม้อต้มมาให้ พร้อมลูกชิ้น, เนื้อวัวสด+เครื่องใน (แต่พอดีเราสั่งไม่เอาเครื่องใน),กับเนื้อตุ๋น+เอ็นตุ๋น อย่างละถาด พร้อมผักอีก 1 ชาม รวม 1 set = 150 บาท 

เราสั่งหมูสด, หมูตุ๋น, ไส้เนื้อ เพิ่มอย่างละถาด ขอสรุปเอาที่อร่อยประทับใจเลยคือ
1. เนื้อวัว/หมูสด -- โดยเฉพาะเนื้อหมูสดนุ่มมากๆ มาชิ้นหนาๆอร่อยจริงๆ
2. ไส้เนื้อ -- น้องชายชอบมาก กินคนเดียวเกือบหมดถาด มันนุ่มเนียน ไม่มีกลิ่นคาวเลย
3. ลูกชิ้นเนื้อ -- อร่อยมาก 
4. น้ำซุป -- ถ้าหมดขอเติมได้ ยิ่งต้มยิ่งหวาน ซบแล้วลืมพวกชาบูไปเลย แบบไทยๆนี่แหล่ะสุดยอด!

รายการอื่นๆเราว่าอร่อยธรรมดา กินเสร็จแล้วตบท้ายด้วยไอศกรีมล้างปาก อิ่มเลย ... อาหารราคาไม่แพง กินหมดนี่ รวมน้ำและข้าวสวยแล้ว 385 บาท อิ่ม อืด กันไป

ราคาที่ใส่ไว้ในรีวิวนี้ เพราะกินแบบหม้อไฟ ถ้าใครกินน้อยสั่งแค่ก๋วยเตี๋ยวหรือเกาเหลาชามเดียว ราคาก็ชามละ 35-45 บาทนะ :)